Flagget er horisontalt delt i to like felter, rødt øverst og svart nederst. På midten er en femtakket stjerne, en del av et tannhjul og en machete i gult. Det røde symboliserer frigjøringskampen, og det svarte en uavhengig afrikansk nasjon. Kniven symboliserer jordbruket, mens tannhjulet symboliserer landets industri. Stjernen står for internasjonalisme og fremskritt. De fem takkene i stjernen symboliserer enhet, frihet, rettferdighet, demokrati og fremskritt.